De Warnau hett ehren Born in’n Süüdwesten von Behningen. Von dor flütt se na Süüdwesten twüschen Riepholm un Eitz dör. An disse Steed geiht de Bahnlien Ülzen–Langwedel över de Warnau. Bi Oddingen dreiht de Beek na Süden un dor löppt ok de Bundsstraat 440 över de Warnau röver. De Beek heet hier ok Sneebeek, von wegen, dat de Beek dor fröher de Grenz twüschen dat Stift Veern un dat Förstendom Lümborg billt hett (Sneed: Grenz). Vondaag is dat de Grenz twüschen Landkreis Rodenborg un Landkreis Heidkreis.